《福圣观》
宋代·张无梦

台山卜隐十余秋，曾伴仙翁处处游。
瀑布长流天上雪，翠屏高处洞前楼。
云堆华顶寻飚驭，月满灵豀狎海鸥。
此地重归别得路，赤城玉府透瀛洲。

作者简介：凤翔府人，字灵隐，号鸿濛子。师事陈抟，多得微旨。与种放、刘海蟾为方外友。游天台，登赤城，庐于琼台观。真宗召对，授著作郎，辞之。赐还山，令台州给著作郎俸以养老。有《琼台集》。